钦定古今图书集成/理学汇编/学行典/第225卷 > 《孝思赋》梁·武帝
## 钦定古今图书集成/理学汇编/学行典/第225卷 > 《孝思赋》梁·武帝

“想缘情生，情缘想起，物类相感，故其然也。每读《孝子传》，未尝不终轴，辍书悲恨，拊心呜咽。年未髫龀，内失所恃，馀喘竛竮，奶媪相长，齿过弱冠，外失所怙，限职荆蛮，致阙晨昏，江途辽敻，家无指信，髣髴行路。先君体有不安，昼则辍食，夜则废寝，方寸烦乱，容身无所，便投刺解职，以遵归路。” 于时齐隋郡王子隆镇抚陕西，频烦信命，令停一夕，明当早出，江津送别。心虑迫切，不获承命，止得小船，望星就路，夜冒风浪，不遑宁处。途次定陵，船又损坏。于时门宾周仲连，为鹊头戍主，借得一舸，奔波兼行，屡经危险，仅而获济。及至戾止，已无逮及，五内屠裂，肝心破碎。便欲归身山下，毕志坟陵。长兄哀愍，未说独行。续有北问，狡敌寇边。朝廷以先君遗爱，结民咸思。在昔故旧部曲，犹有数千，武庆宗将领，留防彼镇，时便有旨，使捍寿春，王事靡盬，辞不获免。刺史崔慧景，志怀翻覆，远招逋逃，多聚奸侠，大猾凶丑，莫不云集。至如彭盆、韩元孙等，不可称数。倍道电迈，奄至淮淝，凶徒疑骇，相引离散。台军主徐元庆、房伯玉等欲袭取慧景，乃固禁之，方得止息。是岁齐明作相，疑论未决，密驰表疏，劝征慧景。折简而召，必不违拒，即重遣还，以安其心。奸渠既出，缘边无虞，旬朔之闲，慧景反镇，即便解甲，以归京师。因尔驱驰，不获停息。数锺百六，时会云雷，拨乱反正，遂膺四海念。子路见于孔子曰：“由事二亲之时，常食藜藿之食，为亲负米百里之外。亲没之后，南游于楚，从车百乘，积粟万锺，累茵而坐，列鼎而食，愿食藜藿之食，为亲负米，不可复得。每感斯言，虽存若亡。父母之恩，云何可报？慈如河海，孝若涓尘。今日为天下主而不及供养，譬犹荒年而有七宝，饥不可食，寒不可衣，永慕长号，何解悲思。” 乃于锺山下建大爱敬寺于青溪侧，造大智度寺，以表罔极之情，达追远之心，不能遗《蓼莪》之哀。复于宫内起至敬殿，竭工匠之巧，尽世俗之奇，水石周流，芳树杂沓，限以国事，亦复不能得朝夕侍食，唯有朔望亲奉馈奠。虽复得荐珍羞，而无所瞻仰，内心崩溃，如焚如灼，情切于衷，事形于言，乃作《孝思赋》云尔。

“感四气之变《易》，见万物之化成。受天和而异命，禀地
德而齐荣。察蟭螟于蚊睫，观鲲鹏于北溟。彼含识而
异见，同有色而殊形。虽万类之众多，独在人而最灵。
礼义别于飞走，言语异于鹦猩。念过隙之儵忽，悲逝
川之不停。践霜露而凄怆，怀燧榖而涕零。掩此哀而
不去，亦靡日而弗思。仲由念枯鱼而永慕，丘吾感风”
树而长悲。虽一至而舍生，奉二亲而何期？思因情生，
情因思起。导情源以流澍，引思心而无已。既怀忧以
终身，亦衔恤而没齿。当闲居以永念，独拊膺而自伤。
徒升岵而靡瞻，空陟屺其何望。涕纵横以交流，血沸
涌而沾裳。览地义以自咎，惧灭性之乖方。仰太极以
长怀，乃告哀于昊苍。冀皇天之有感，“何报施之茫茫。”
晓百碎于魏阙，夜万断于中肠。心与心而相续，思与
思而未央。晨孤立而萦结，夕独处而徊徨，气塞哀其
似噎，念积心其若狂。至于献岁发晖，春日载阳，木散
百华，草列众芳，对乐时而无欢，乃触目而感伤。朱明
启节，白日朝临，木低甘果，树接清阴，不娱悦于怀抱，
但罔极而缠心。蒹葭“苍苍，白露为霜；凉气入衣，凄风
动裳。心无迫而自切，情不触而独伤。若乃寒冰已结，
寒条已拆；林飞黄落，山积白雪。旅雁鸣而哀哀，朔风
鼓而颲颲。目触事而破碎，心随感而断绝。无一息而
缓念，与四时而长切。年挥忽而莫反，时瞬睒其如电。
想慈颜之在昔，哀不可而重见。痛生育之靡答，顾报
复而”无片。悲与恨其俱兴，涕杂血其如霰。燕青春而
差池，鸿素秋而翱翔。去来候于节物，飞鸣应于阴阳。
何在我而不尔，与二气而乖张。常茹酷而轮回，历日
夜而不忘。既视丹而成绿，亦见白而为黄。扰性情以
翻覆，汨神虑而迷荒。想鸣鹤而魂断，听孤雏而心死。
恸终天而无怙，号毕世而靡恃。观休屠之日䃅，岂教
义之所及。见甘泉之画像，每下拜而垂泣，忽心动而
不安，遽入侍于帝室。值何罗之作难，乃舍之以投瑟。
超王臣之称首，冠诚勇而无匹。士行己之多方，见石
他之有权。身虽死而名扬，乃忠孝而两全。顾丁兰其
何人，家河内之野王。时舞象而方及，始成童而亲亡。
刻木母以供事，常朝夕而在傍；刘镇就养而不暇，常
远汲而力寡。苦节感于幽灵，醴泉生于灶下。顾长沙
之临湘，有古初之道。始时父没而未葬，遇邻火之卒
起，乃伏棺而长号，雨暴至而火死。又何琦其亦然，独
柩屋而全止。至如王祥黄雀入帐，《隗通》横石特起。盛
彦之开母目，邢渠之生父齿。览斯事而众多，亦难得

孝。置天地而德盈，横四海而不挠。履斯道而不行，吁
孔门其何教？